stanford-oval/wikipedia huggingface dataset:
Sam Pollock Trophy
Voittajat > Keskinen divisioona (2015-)

2015-16 - Milwaukee Admirals - 1
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sam Pollock Trophy
Käännös suomeksi
Sirkka Lindau

| Sirkka Lindau> Henkilötiedot |
| --- | --- |
Koko nimi:  Sirkka Maria Lindau
Syntynyt: 1. maaliskuuta 1924 Mannheim, Saksa
Kuollut: 30. elokuuta 1998 (74 vuotta) Helsinki, Suomi
Ammatti:  teatteriohjaaja, näyttelijä
Aiheesta muualla
IMDb
Elonet
Sirkka Maria Lindau (1. maaliskuuta 1924 Mannheim – 30. elokuuta 1998 Helsinki) oli suomalainen teatteriohjaaja ja näyttelijä.
Ura

Lindaun vanhemmat olivat reviisori Paul Rikhard Lindau ja kirjeenvaihtaja Berta Maria Alanen. Hän kävi Suomen Teatterikoulun 1947–1950, mitä seurasi näyttelijänkiinnitys Mikkelin Teatteriin 1950–1951 ja Jyväskylän Työväen Teatteriin 1951–1953. Kaudella 1953–1954 Lindau toimi apulaisohjaajana Svenska Teaternissa Helsingissä, minkä jälkeen hän toimi samassa teatterissa ohjaajana 1955–1959 ja 1961–1964. Lindau vieraili muun muassa Intimiteatterissa ja Radioteatterissa.
Lindau näytteli muun muassa Maria Josefan roolin näytelmässä Bernarda Alban talo, Duennan roolin näytelmässä Kuusi henkilöä etsii tekijää ja neiti Bravardin roolin näytelmässä Olemme 20-vuotiaita.
Lindaun lukuisista ohjauksista mainittakoon Anne Frankin päiväkirja, Bäddat för tre, Laddat möte, Min kvinna, Nässlorna ja Koulutoveri.
Lindau näytteli sivuroolin kahdessa suomalaisessa komediaelokuvassa: Katupeilin takana (1949) ja Alaston malli karkuteillä (1953).
Sin City (ep)

| Sin City - EP Herrat |
| --- | --- | --- |

EP-levyn tiedot
 Julkaistu: 2019
 Tyylilaji: pop, rap
 Kesto: 12.20
 Levy-yhtiö: Sony Music Finland
muut julkaisut
| Sumuu 2019 | Sin City - EP 2019 | Yhen illan huumaa 2019 |
Herrat muut julkaisut
|   | Sin City - EP 2019 |   |
Sin City - EP on Herrat-yhtyeen EP-levy vuodelta 2019. Se sisältää neljä kappaletta.
Kappaleet

Yös – 2.59
Sin City – 3.52
Kuuma – 2.47
Sumuu – 3.20
Sin Dong-pa

| Sin Dong-pa> 신동파.Henkilötiedot |
| --- | --- |
Koko nimi:  Sin Dong-pa
Syntynyt: 2. syyskuuta 1944 (ikä 80) Soul, Etelä-Korea
Kansalaisuus:   eteläkorealainen
Koripalloilija
Pituus:  187 cm
Paino:  74 kg
Maajoukkueet
:   Etelä-Korea
Valmennusura
:   Etelä-Korea
Aiheesta muualla
FIBA
| Mitalit> Maa:   Etelä-Korea.Naisten koripallo (valmentajana). Olympialaiset  | Mitalit> Maa:   Etelä-Korea.Naisten koripallo (valmentajana). Olympialaiset  | Mitalit> Maa:   Etelä-Korea.Naisten koripallo (valmentajana). Olympialaiset  | Maa:   Etelä-Korea> Naisten koripallo (valmentajana). |
| --- | --- | --- | --- |
|  Hopeaa | Los Angeles 1984 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Etelä-Korea 1979 |  |  |
Sin Dong-pa (kor. 신동파, s. 2. syyskuuta 1944 Soul) on eteläkorealainen kilpauransa päättänyt koripalloilija ja koripallovalmentaja.
Pelaajana Sin edusti Etelä-Korean miesten maajoukkuetta muun muassa Tokion 1964 ja Méxicon 1968 kesäolympialaisissa sekä Jugoslavian MM-kilpailuissa 1970, missä hän oli turnauksen korikuningas. Aasian kisoista Sin voitti Etelä-Korean mukana kultaa vuonna 1966 ja pronssia vuonna 1970.
Valmentajana Sin johdatti Etelä-Korean naisten maajoukkueen muun muassa olympiahopealle Los Angelesissa 1984 ja MM-hopealle Etelä-Koreassa 1979. Hän valmensi Etelä-Koreaa myös muun muassa Soulin kesäolympialaisissa 1988, Brasilian MM-kilpailuissa 1983 ja Neuvostoliiton MM-kilpailuissa 1986.
Aiheesta muualla

Sin Dong-pa Kansainvälinen olympiakomitea. (englanniksi)
Profiili FIBA Archive (englanniksi)
Profiili FIBA Archive (englanniksi)
Etelä-Korean joukkue – Kesäolympialaiset 1984
4 Choi A. ·
5 Park Y. ·
6 Kim E. ·
7 Lee H. ·
8 Choi G. ·
9 Lee M. ·
10 Mun ·
11 Kim H. ·
12 Jeong ·
13 Kim Y. ·
14 Seong ·
15 Park C. ·
Valmentaja Sin
Sammon keskuslukio

| Sammon keskuslukio |
| --- | --- |


Sijainti:  Uimalankatu 5, Tampere
Koordinaatit:  61.50036°N, 23.80592°E
Tyyppi:  lukio
Perustettu:  2005
Rehtori:  Tuija Ylöniemi
Luokat:  1–4 (lukio)
Oppilaita:  900
Verkkosivut
Sammon keskuslukion aula. Rakennus on arkkitehti Olli Pekka Jokelan käsialaa.
Sammon keskuslukio (Samke) on Tampereella Kalevan kaupunginosassa sijaitseva, syksyllä 2005 valmistunut lukio. Sammon lukion toiminta siirrettiin syksyllä 2005 kokonaisuudessaan uuteen rakennukseen, ja samalla nimi vaihtui Sammon keskuslukioksi. Messukylän lukio siirtyi osaksi Sammon keskuslukiota syksyllä 2010.
Sammon keskuslukiossa on lukuvuonna 2023-2024 noin 975 opiskelijaa ja 60 opettajaa. Sammon keskuslukion rehtori Tuija Ylöniemi valittiin vuoden rehtoriksi marraskuussa 2023.
Suurin osa samkelaisista on yleislinjan opiskelijoita. Valtakunnallisen urheilulinjan opiskelijoita on lähes 300 ja lisäksi Samkessa on Tampereen Urheiluakatemian akatemiaurheilijoita vajaat 100. Viestintälinjalaisia on noin 75 ja skeittilinjalaisia noin 20.
Viestintälinja aloitti rakennuksessa syksyllä 2010, kun viestinnän erityistehtävää vuodesta 1996 hoitanut Messukylän lukio sulautettiin osaksi Sammon keskuslukiota. Syksyllä 2021 Sammon keskuslukiossa aloitti Suomen ensimmäinen skeittilinja.
Sammon keskuslukion on suunnitellut arkkitehti Olli Pekka Jokela.
Sammon keskuslukion kiinteistössä toimii ma-to iltaisin klo 17-21 Tampereen aikuislukio ja liikuntasali on urheiluseurojen käytössä iltaisin ja viikonloppuisin.
Urheilulinja

Sammon keskuslukio sai urheilun valtakunnallisen erityistehtävän vuonna 1994. Tällä hetkellä Sammon keskuslukio on yksi Suomen viidestätoista opetusministeriön erityistehtävän saaneesta urheilulukiosta. Olympiakomitea valitsi lukion vuoden urheiluoppilaitokseksi vuonna 2010 ja vuonna 2023. Urheilulinjalla on vuosittain 70 aloituspaikkaa.
Urheilulinjan painopistelajeja olivat lukuvuonna 2023-2024
jalkapallo
jääkiekko/pojat
joukkuevoimistelu
judo
koripallo
lentopallo
pesäpallo
salibandy
suunnistus
telinevoimistelu
tennis
uinti
yleisurheilu
Urheilulinjalle voidaan hyväksyä myös yksittäisiä muidenkin lajien urheilijoita.
Viestintälinja

Viestintälinja siirtyi Sammon keskuslukioon syksyllä 2010, kun Messukylän viestintälukio sulautettiin kokonaisuudessaan osaksi keskuslukiota. Messukylän lukio oli hoitanut opetusministeriön myöntämää viestinnän erityistehtävää vuodesta 1996 ainoana Suomessa. Viestintälinjalle otetaan vuosittain 36 opiskelijaa todistuksen, harrastuneisuuden ja ennakkotehtävän perusteella.
Viestintälinjalla opetellaan taitoja tekstin, kuvan ja äänen tuottamisessa sekä julkaisemisessa. Viestintä käsitetään joukko- ja keskinäisviestinnän eri muodoiksi (esim. journalismi, mainonta ja markkinointiviestintä, kansalaisviestintä, puheviestintä) erotuksena esimerkiksi taideviestinnästä ja ilmaisutaidosta. Lukion kurssitarjottimella on valittavana noin 30 erilaista viestinnän kurssia, joiden opettajina toimivat media-alan ammattilaiset. Kurssien aiheina ovat muun muassa journalismi ja joukkoviestintä, radio-, ääni- ja videotyö, mediakritiikki sekä puheviestintä ja esiintymistaito.
Yleislinjan opiskelijat voivat suorittaa myös viestintälinjan tarjoamia viestinnän kursseja mikäli kursseilla on tilaa.
Sammon lukiossa ja keskuslukiossa opiskelleita

[lähde? ]
| --- | --- |
 Tommi Evilä, Yleisurheilija; pituushypyn MM-pronssimitalisti 2005  Lotta Harala, yleisurheilija  Jonne Hjelm, jalkapalloilija  Eetu Karvonen, uimari  Nina Koivumäki, judoka, olympiaedustaja  Kiira Korpi, taitoluistelija; Naisten yksinluistelun EM-pronssimitalisti 2007  Sanni Leinonen, alppihiihtäjä  Toni Lydman, jääkiekkoilija  Tuukka Mäntylä, jääkiekkoilija  Jesse Niemi, koripalloilija  Venla Niemi, suunnistaja  Emilia Nyström, rantalentopalloilija  Erika Nyström, rantalentopalloilija  Heidi Pelttari, jääkiekkoilija :  Eeva Saarinen, uimari  Saara Tuominen, jääkiekkoilija  Annika Urvikko, telinevoimistelija  Linda Välimäki, jääkiekkoilija  Joni Karvinen, yleisurheilija  Ella Räsänen, yleisurheilija  Hans Välimäki , keittiömestari  Anniina Äijänen,  Otto Koivula, jääkiekkoilija  Jesper Mattila, jääkiekkoilija  Julius Mattila, jääkiekkoilija  Maria Huntington, yleisurheilija  Patrik Laine, jääkiekkoilija  Aapeli Räsänen, jääkiekkoilija  Juuso Välimäki, jääkiekkoilija
Aiheesta muualla

Sammon keskuslukion kotisivu
Viestintälinjan kotisivu
Simanala

Simanala on kylä Enonkosken kunnan eteläosissa Savonlinna–Heinävesi-välillä kulkevan Enonkoskentien (n:o 471) varrella. Matkaa Savonlinnan lentoasemalle on noin kymmenen kilometriä. Maarekisterin mukaan Simanala on laajempi alue ja siihen kuuluu myös mm. Enonkosken kirkonkylä.
Simanalassa asuu noin 250 henkeä. Vuonna 2003 se valittiin Etelä-Savon vuoden kyläksi.
Simanalan elinkeinorakenne on muuttunut. Enää vain muutamat tilat tuottavat maitoa, kun aiemmin lähes joka talossa oli lypsykarjaa. Nykyaikana kylällä toimii autokorjaamo, hautaustoimisto, hunajatila, kaivuriurakointia, kalastaja, kuljetusliike, maatilamajoitus, metsäkoneita, mökkivuokrausta, parturi, taidetakomo, traktoriurakointia ja taksi. Kyläkauppa on lopetettu. Useat kylän asukkaat käyvät töissä joko Enonkosken kirkonkylällä tai Savonlinnassa.
Historiaa

Kylän nimi Simanala juontaa juurensa aikojen taakse. Muinoin eräs Simana-niminen karjalainen isäntä sai kylältä maata metsästys- ja viljelymaaksi – muodostui Simananala. Myöhemmin nimi asioiden yksinkertaistamiseksi muotoutui nykyiseen muotoonsa.[lähde? ]
Simanala on kautta aikain saanut kärsiä rajaseudun kiroista, mistä kertovat monet paikannimet ja niihin liittyvät julmat tarinat: Piikakivi, Surmajoki, Hovinmäki, Piikkilänmäki, Ryssänkivi, Tähysmäki ja Linnanmäki.[lähde? ]
Esimerkiksi mainittuun Piikakiveen liittyy varsin raaka kertomus isonvihan ajoilta. Erääseen taloon tuli kasakka emännän ollessa keittämässä päiväruokaa. Kasakka "pyysi" keittoa syödäkseen. Emäntä heitti keiton päin kasakan naamaa, joka julmistui tästä, veti miekkansa ja leikkasi emännältä molemmat rinnat pois. Tämän jälkeen kasakka iski silmänsä pirtin täysikasvoiseen tyttäreen. Tytär lähti juoksemaan pellon yli läheiseen metsään ja joen rantaan. Joen rannassa oli suuri kivi, jolle tyttö kiipesi. Kasakan tullessa perästä tyttö hyppäsi kiveltä viereiseen syvään jokeen ja hukuttautui. Tästä tulee nimi Piikakivi.[lähde? ]
Sampo Karjalainen

| Sampo Karjalainen |
| --- | --- |

Henkilötiedot
Syntynyt: 2. toukokuuta 1977 (ikä 47)  Suomi, Tampere
Ammatti:  pelisuunnittelija
Sampo Karjalainen (s. 2. toukokuuta 1977 Tampere) on Sulake Corporation Oy:n toinen perustaja, suunnittelupäällikkö ja Habbo-pelimaailman visuaalisen ilmeen tekijä.
Tausta ja koulutus

Karjalainen on viettänyt suurimman osan lapsuudestaan Espoossa. Hän suoritti ylioppilastutkinnon Helsingin kuvataidelukiossa 1997 ja on sittemmin opiskellut Helsingin yliopistossa tietojenkäsittelytiedettä, matematiikkaa ja kirjallisuutta. Karjalainen on avoliitossa freelancer-muotitoimittaja Liisa Jokisen kanssa. Karjalaisen isä oli Teknillisen korkeakoulun akustiikan laboratorion professori Matti Karjalainen.
Karjalaisen ensimmäinen tietokone oli Commodore 64, minkä jälkeen hän sai pian käyttöönsä Apple Macintoshin. Harrastuksensa myötä hän hakeutui suomalaiseen Macintosh-käyttäjien yhdistykseen, jossa hän tapasi To The Point -yhtiön perustajat Jussi Luukkosen ja Tatu Kuivalahden. Hänen ensimmäinen työpaikkansa oli kyseisessä yhtiössä 1994.
Ura

To The Point -yhtiössä Karjalainen tapasi yhtiökumppaninsa Aapo Kyrölän. Heidän ensimmäinen yhteishankkeensa oli graafinen chat-sovellus nimeltä Mobiles Disco. Ohjelmistossa käytettiin FUSE-serveriteknologiaa, josta suomennettu nimi Sulake vakiintui heidän perustamansa yhtiön nimeksi.
Työskenneltyään hetken Ego Taivas Medialab -nimisessä yrityksessä Karjalainen ja Kyrölä perustivat Sulakkeen toukokuussa 2000, johon mukaan tulivat myös Taivas-yhtiöt ja Elisa. Ensimmäinen virtuaalinen Hotelli Kultakala avattiin elokuussa 2000, josta ensimmäinen kansainvälinen versio avattiin Britanniassa tammikuussa 2001. Samalla tuotteen nimeksi tuli Habbo. Vuonna 2005 palvelu toimi jo 16 maassa ja Sulake työllisti 200 henkeä.
Vuonna 2005 Karjalainen ja Kyrölä saivat Suomi-palkinnon ja 2006 Suomalaisen insinöörityöpalkinnon Habbo -virtuaalimaailman kehittämisestä.
Vuonna 2005 Karjalainen aloitti harrastusprojektina Hel Looks -nettisivun avovaimonsa Liisa Jokisen kanssa. Sivuille he valokuvaavat ja haastattelevat helsinkiläisiä ihmisiä, joilla on persoonallinen tyyli.
Aiheesta muualla

Karjalaisen haastattelu Apu-lehdessä joulukuussa 2005 (Arkistoitu – Internet Archive)
HEL LOOKS
Sammo Hung

| Sammo Hung |
| --- | --- |
 Sammo Hung 42nd Hong Kong Film Awards vuonna 2024.
Henkilötiedot
Koko nimi:  Hung Kam-po
Syntynyt: 7. tammikuuta 1952 (ikä 72) Brittiläinen Hongkong
Ammatti:  näyttelijä, ohjaaja, tuottaja, taistelukoreografi
Näyttelijä
Taiteilijanimet:  Yuan Lung-chu, Hang Po-chang, Hung Ching-pao, Hong Chin-pao, Samo Hung Kam-po
Aktiivisena:  1961–
Merkittävät roolit:  Rice Pot (Carry on Pickpocket) Wah Li (The Dead and the Deadly) Mestari Yu (Peking-oopperan pojat) Slim Cheng (Eight Taels of Gold) Sammo Law (Martial Law) Hong Zhen-nan (Ip Man 2)
Palkinnot
 Asia-Pacific Film Festival 1988 Peking-oopperan pojat Hong Kong Film Award 1989 Peking-oopperan pojat Asian Film 2011 Ip Man 2 
 Nimikirjoitus
Aiheesta muualla
Viralliset kotisivut
IMDb
Elonet
Sammo Hung (synt. Hung Kam Po s. 7. tammikuuta 1952 Brittiläinen Hongkong) on hongkongilainen elokuvaohjaaja, näyttelijä ja toimintakoreografi.
Sammo Hung oli nuoruudessaan Jackie Chanin ja Yuen Biaon koulutoveri kiinalaisessa ooppera-akatemiassa. Jackie ja Yuen olivat Sammoa nuorempia, joten he pitivät Sammoa "isoveljenään", vaikka Sammo piti kovaa kuria akatemiassa.
Valmistuttuaan akatemiasta Sammo siirtyi stuntmieheksi, koska kiinalaisen oopperan suosio oli laskussa. Sammo on uransa aikana näytellyt yli 150 elokuvassa, ja hän on myös ohjannut useita kymmeniä elokuvia.
Aiheesta muualla

Sammo Hung Internet Movie Databasessa. (englanniksi)
Seinäjoki Areena

| Seinäjoki Areena |
| --- | --- |


Rakennuksen tiedot
Sijainti:  Jouppila, Seinäjoki
Koordinaatit:  62°47′05″N, 022°49′21″E
Avattu:  2000
Omistaja:  Seinäjoen kaupunki
Kenttä:  joustinmatto/betoni
Käyttäjät
 SPV 
Katsojakapasiteetti
 1 350 
Kentän mitat
 7 900 m² 
Lisää rakennusartikkeleitaArkkitehtuurin teemasivulla
Seinäjoki Areenan B-osa avattiin 2017.
Seinäjoki Areena on Seinäjoella sijaitseva monitoimiareena. Seinäjoki Areena avattiin syyskuussa 2000. Areena toimii ympärivuotisesti useiden eri tapahtumien paikkana. Järjestettäviin tilaisuuksiin kuuluvat mm. messu-, konsertti- ja urheilutapahtumat. Seinäjoki Areena sijaitsee Seinäjoen keskustan läheisyydessä Jouppilan kaupunginosassa.
Seinäjoki Areenan laajennusosa avattiin toukokuussa 2017. Syksyllä 2019 uusittiin areenan kokouskäytävä ja kokoustilat.
Seinäjoki-areena on Seinäjoki Areena Oy:n hallinoima ja sen omistaa 26 eri yhteisöä. Näistä Seinäjoen kaupunki kuitenkin omistaa yli 90 prosenttia.
Tapahtumat

Seinäjoki Areenassa on järjestetty esimerkiksi Farmari-maatalousnäyttely. Seinäjoki-areenassa pelattiin vuonna 2005 myös Lentopallon Euroopan liigan ottelut Suomen ja Venäjän välillä.
Urheilukäytössä salibandyn liigaseura Seinäjoen Peliveljet pelaa Areenassa joitain kotiottelujaan. Talvisin myös useat pesäpallo- ja jalkapallojoukkueet käyttävät sitä harjoitus- ja ottelupaikkanaan. Pesäpallossa Areenassa on pelattu esimerkiksi halli-sm-sarjaa.
Areenassa järjestettiin myös kansanjuhla MM-kultamitalistia keihäänheittäjä Tero Pitkämäkeä varten. Tuolloin tilan kapasiteetti oli 7000 henkeä, mutta paikalle saapui vain noin 2000 henkilöä. Lisäksi Areenassa on järjestetty esimerkiksi painin EM-kilpailut vuonna 2002.
Olosuhteet > Areenatilat

Seinäjoki Areenassa on noin 22 000 kerroalaneliötä ja areenan sisätilat mahdollistavat jopa 15 000 hengen tilaisuuden järjestämisen. Areenatiloissa järjestetään messuja, kokouksia, juhlia, liikuntaa ja näyttelyitä.
Areenatila A on 7900 neliön tila, jonka leveys on 72 metriä ja pituus 108 metriä. Tila voidaan jakaa kolmeen osaan väliverhoilla. Tilan lattiapäällystö on kolmasosaltaan liikuntaan soveltuvaa urheilupinnotetta. Muu halliala on dynypinnoitettua betonia.
Areenatila A:ta reunustaa kiinteä nouseva katsomo, jossa on 1350 istuinpaikkaa. A-hallin korkeus on keskeltä 21 metriä ja laidoilta 10 metriä. Tilassa on myös useita sähkönsyöttöpisteitä ja vesipisteitä. Areenassa on myös viemäröinti, paineilma ja tietoliikennevalmiudet. A-hallissa on kuusi pukutilaa sekä kaksi 100 neliön väestönsuojatilaa. Areenatasossa on lisäksi ensiapu-tilat sekä muita pienempiä oheistiloja.
Areenatila B on noin 3700 neliön tila, jonka leveys on noin 44 metriä ja pituus noin 72 metriä. Tila voidaan jakaa pienempiin osiin erillisverhoilla sekä somisteverhoilla. Areenatila B:n lattiapäällyste on liikuntaan soveltuvaa urheilupinnoitetta. Tilassa on myös kaluston purkua sekä tilojen rakentamista varten betonikaista nosto-ovineen.
Areenatila B:ssä on myös kuntosali ja juoksusuora.
Lisäksi Areenasta löytyy muun muassa ravintola.
Olosuhteet > Urheilu

Areenaan mahtuu muun muassa täysikokoinen jalkapallo- tai pesäpallokenttä. Jalkapallokentän koko on 64 m × 100 m. Tällöin areenaan laitetaan 12 mm Desso-kumirouhetekonurmi, joka on ollut areenassa alusta asti. Jalkapallokäytössä kenttä on täysimittainen, kuten pesäpallossakin. Tähän tarkoitukseen Areena pinnataan kumirouhematolla. Valaistusteho on 800 luxia.
Aiheesta muualla

Seinäjoki-areenan kotisivut
Sheriffi McCloud

| Sheriffi McCLoud> McCloud |
| --- | --- |
 Sarjan alkutunnus
Tyyli:  rikos, draama
Kestoaika:  45 min
Luoja(t):  Lee David Zlotoff
Pääosissa:  Dennis Weaver
Alkuperämaa:   Yhdysvallat
Alkuperäiskieli:  englanti
Verkko:  NBC
Esitetty:  16. syyskuuta 1970 – 17. huhtikuuta 1975
Jaksoja:  46 + TV-elokuva (1989)
Aiheesta muualla
IMDb 
Sheriffi McCloud on yhdysvaltalainen television poliisisarja, jota lähetettiin vuosina 1970–1977. Nimiroolissa poliisi Sam McCloudina esiintyi Dennis Weaver. Hänen roolihahmonsa oli väliaikaisella komennuksella New Yorkissa oleva maalaispoliisi Taosin pikkukaupungista Uuden Meksikon osavaltiosta.
Suomessa sarjaa esitti 1970-luvulla Mainostelevisio vuoroviikoin niin ikään NBC:n tuottamien sarjojen Columbo ja Poliisipäällikkö McMillan ja vaimo kanssa. Useimpien MTV:n ohjelmavalintojen tavoin Helsingin Sanomien tv-kriitikko Jukka Kajava arvosteli tätäkin mielestään tyhjänpäiväistä väkivaltasarjaa usein ironisin sanakääntein.
Suomessa julkaistiin ensimmäinen tuotantokausi DVD:nä marraskuussa 2010.
Pääosissa

| 0 | 1 | 2 |
| --- | --- | --- |
|  Dennis Weaver  | … |  Sam McCloud (46 jaksossa)   |
|  J.D. Cannon  | … |  Peter B. Clifford (45 jaksossa)   |
|  Terry Carter  | … |  Joe Broadhurst (41 jaksossa)   |
|  Ken Lynch  | … |  Grover (16 jaksossa)   |
|  Diana Muldaur  | … |  Chris Coughlin (15 jaksossa)   |
Aiheesta muualla

Sheriffi McCloud Internet Movie Databasessa (englanniksi)
Mormugao

| Mormugao |
| --- | --- |

 Mormugao
 Koordinaatit: 15.40°N, 73.80°E 
Valtio:  Intia
Osavaltio:  Goa
Piirikunta:  Etelä-Goa
Väkiluku (2011):  94 393
 – Metropolialue:  101 326
Infobox OKVirheellinen NIMI-arvo: 
Mormugao on Intian Goan osavaltiossa sijaitseva noin 95 000 asukkaan satamakaupunki. Kaupungin lähistöllä sijaitsee 1600-luvulla rakennettu Mormugaon linnoitus, joka sai alkunsa Portugalin siirtomaavallan harkitessa Goan pääkaupungiksi Mormugaoa. Suunnitelmista kuitenkin luovuttiin, mikä ajankuluessa johti linnoituksen rapistumiseen.
Vuoden 2011 väestönlaskennan mukaan Mormugaon väestöstä 70 prosenttia on hindulaisia. Muslimeita on 15 % ja kristittyjä 13 %. Lukutaitoisia kaupungissa on 90 prosenttia väestöstä.
Aiheesta muualla

Kuvia tai muita tiedostoja aiheesta Mormugao Wikimedia Commonsissa
Goa
| --- | --- |
Pohjois-Goa:   Bardez  Bicholim  Mapusa  Panaji  Pernem  Ponda  Sattari  Tiswadi 
Etelä-Goa:   Canacona  Margao  Mormugao  Quepem  Salcete  Sanguem
Myskisalvia

| Myskisalvia |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Salviat Salvia
Laji::  sclarea
Kaksiosainen nimi
 Salvia sclarea  L. 
Infobox OKVirheellinen NIMI-arvo: 
Myskisalvia (Salvia sclarea) on salvioiden sukuun kuuluva kaksivuotinen ruohovartinen kasvi.
Myskisalvia kasvaa 60–150 cm korkeaksi. Sen kukat voivat olla valkoiset, vaaleanpunaiset tai hennon violetinsävyiset. Lehdet ovat pitkulaiset, hammaslaitaiset, 6-15 cm leveät ja yli 15 cm pitkät.
Myskisalvia on kotoisin Välimeren seudulta.
Myskisalviaa kasvatetaan koristekasvina puutarhoissa, joissa sen toivotaan houkuttelevan pölyttäjiä ja karkottavan tuoksullaan peuroja ja kasveja syöviä muita eläimiä. Sitä käytetään myös viinin, marmeladin, jälkiruokien ja tuoksujen valmistuksessa.
Mysore Vasudevachar

Mysore Vasudevachar (teluguksi మైసూరు వాసుదేవాచార్య, Maisūru Vāsudēvācārya; 28. toukokuuta 1865 Coimbatore – 17. toukokuuta 1961) oli intialainen karnaattisen musiikin säveltäjä.
Vasudevachar muutti varhain Mysoreen. Mysoren maharaja lähetti hänet opiskelemaan Patnam Subramania Iyerin johdolla. Palattuaan Mysoreen Vasudechar aloitti työskentelyn hovinsa. Hänen tuotantoonsa kuuluu kaikkiaan yli kaksisataa sävellystä, joista 150 hän julkaisi eläessään itse. Vasudevachar sävelsi enimmäkseen telugun- ja sanskritinkielistä musiikkia. Rukmini Devi Arundale kutsui Vasudevacharin opettajaksi madrasilaiseen Kalakshetra Foundationiin.
Morna Hooker

Morna Dorothy Hooker (s. 1931) on brittiläinen teologi. Hän on perehtynyt tutkimustyössään Uuteen testamenttiin ja sen henkilöihin, muiden muassa Paavaliin. Hän on julkaissut näitä aiheita koskien useita kirjoja.
Hooker opiskeli Bristolin yliopistossa ja toimi vuosina 1976–1998 Cambridgen yliopistossa Lady Margaretin teologian professorina. Hän on metodisti.
Aiheesta muualla

Researchgate: Morna Hookerin julkaisut (englanniksi)
Mustakulmakerttunen

| Mustakulmakerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttuset Acrocephalidae
Suku::  Ruokokerttuset Acrocephalus
Laji::  bistrigiceps
Kaksiosainen nimi
 Acrocephalus bistrigiceps  (Swinhoe, 1860) 
Katso myös
   Mustakulmakerttunen Wikispeciesissä   Mustakulmakerttunen Commonsissa 
Infobox OKNimi-testi OKIUCN-testi OK: 
Mustakulmakerttunen (Acrocephalus bistrigiceps) on itäaasialainen varpuslintu. Sen elinympäristö käsittää Siperian kaakkoisosan ja Venäjän kaukoidän, Kiinan koillis- ja itäosat, Korean niemimaan, Sahalinin sekä Japanin Hokkaidon ja Honshun. Robert Swinhoe kuvaili lajin holotyypin Xiamenista, Kiinan Fujianista 1860.
Shadow Fury

| Shadow Fury> シャドー・フューリー |
| --- | --- |

Ohjaaja:  Makoto Yokoyama
Käsikirjoittaja:   Makoto Yokoyama  Eric Koyanagi 
Tuottaja:  Taka Arai
Säveltäjä:  Shinnosuke Sorimachi
Kuvaaja:  Blain Brown
Leikkaaja:  Nina Kawasaki
Valmistustiedot
Valmistusmaa:  Japani
Levittäjä:  Netflix
Ensi-ilta:   Japani 30. lokakuuta 2001  Yhdysvallat 1. heinäkuuta 2002 
Kesto:  89 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Shadow Fury (jap. シャドー・フューリー) on vuonna 2001 ensi-iltansa saanut japanilainen tieteiselokuva, jonka on ohjannut Makoto Yokoyama.